Herra forseti . Ég þakka hv. þingmanni ræðuna , prýðisgóða ræðu , sem kemur einmitt inn á mikilvægi þess að hv. þingmenn setji ekki fram einhverjar fullyrðingar sem fást ekki staðist . Það á sérstaklega við um hv. þingmann sem við nefndum hér , Bryndísi Haraldsdóttur , og ég sakna þess , herra forseti , ég hef óskað eftir því að hún kæmi hingað og ræddi þetta við okkur en við því hefur ekki verið orðið . Það kemur sérstaklega fram í grein hennar sem ég vitnaði í áðan þar sem hún segir að það sé mikil neytendavernd í þessum orkupakka , og fleiri þingmenn hafa haldið því fram . Hv. þm. Áslaug Arna Sigurbjörnsdóttir hefur haldið því statt og stöðugt fram og auk þess hefur hv. þm. Þorgerður Katrín Gunnarsdóttir , þingmaður Viðreisnar , einnig haldið þessu fram . Þá leggja þær áherslu á að kaupandi geti skipt um orkusala . Það er athyglisvert að skoða skýrslu sem verkfræðistofan EFLA gerði . Í þeirri skýrslu kemur fram að það eru tiltölulega mjög fá heimili sem skipta um orkusala eða söluaðila . Árið 2017 voru það 370 heimili sem skiptu um söluaðila , en í landinu eru 140.000 heimili . ( Gripið fram í : 370 ? ) 370 á móti 140.000 . Hér er staðhæfing sem þingmenn halda fram um að þetta sé svo mikil réttarvernd og mikil neytendavernd o.s.frv. , en svo er ekkert hægt að nota þetta vegna þess að munurinn er sáralítill . Það er enginn að skipta um orkusala . Við höfum það bara svart á hvítu . Það borgar sig að gera skýrslu um þetta . Mig langar að heyra frá hv. þingmanni hvað þetta varðar , að þingmenn skuli setja fram svona staðhæfingar ( Forseti hringir . ) sem eiga ekkert heima í þessari umræðu .